ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ky ky ky ky tt ky ky ru hu ru ru ru ky ru ru ru ru ru ky ru ky ru ru ru ky bg ky ru ru ky ru ky ru ky ru tt ru ky ru ky ru ru krc ru ky ru av ru ru ru ky ky ru ky ru ky ru ky ky ru ru ru uk ru ky ru
"Агым", 18.09.09 - 27-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ошондой кайгы киши башына келбесин. Мен өйдө бололекте артымдан эки милиционер келип алдына салып жөнөштү. Өткөндө да камалып түрмөдө жалаң буйрук менен жүргөндүктөн, азыр тигилердин алдында баратып заарканып кеттим. Короого эми гана чыкканымда тиги каза тапкандардын жесирлери чуркап келип мени жулмалап киришти. "Тынч жашап жүргөнүбүздө сен кайдан чыга калдың эле? Өлгөндөрдүн убалы кимге? Артында калган жетимдердин көргөн күнү эмне болот? Сөөгүн эми кантип жеткиребиз? Каражолтой бетпак экенсиң, ушундан көрө өзүң өлбөйсүңбү" дешип биртопко чейин боздошуп, акырында жерге чөгөлөп улуп ыйлашты.
Ошонун баарын угуу, ошол жерде чыдап туруу мен үчүн өтө кыйын болду. Жаным жер тартып, көздөрүм караңгылап алдан тайып бараттым. Мунусу аз келгенсип мени моргго алып киришти. Каза тапкандар көгала болуп шишип таанылбай баратыптыр. Ошол жерде эстен танып кулаганымды өзүм да билбей калдым. Ошону менен эртеси ойгондум. Дароо эле каза тапкандардын жакындары келип сөөктү жеткирүү үчүн акчасын төлөп бересиң дешти. Мен алар айткан акчаны төлөп берүүгө макул болдум. 100 миң рубль оңой акча эмес эле. Бирок анын баарын Мехмет төлөп берүүгө тийиш.
Ошол күнү кечинде мен анын үйүнө бардым. Болгон иштин баарын айтып, өзүм да Кыргызстанга кете турган оюмду айтайын дедим. Мехмет баарын угуп:
- Эмне, мен аларды атайылап өлтүрттүм беле. Буга менин кандай тиешем бар? Ар дайым бир балээнин башында жүрөсүң. Көчөдө жүргөн көрүнгөндүн өлүмү үчүн акча төлөгөндөй алым жок. Кайда барсаң өз эркиң. Өзүңдүн башыңа өзүң кожоюнсуң. Ме, өзүңдүн отуз миң акчаңды, дагы 20 миң кошуп берем. Муну менен Кыргызстандан ары өтүп кетесиң, - деп акчаны колума карматты да, эшикке чейин жетелеп келип сыртка чыгарып койду. Мен ага эч сөз айта албадым. "Балдар сенин жумушуңа барып каза табышты, сен баарын төлөп берүүгө тийишсиң" деген сөз тилимдин учунда турса да аны айтып салууга даабадым.
Жанагы кыргыз жигиттерин өлтүргөн такыр баштардын өз уюму болот экен. Алар ошол күндөрү абдан эле күчөп кетти. Азиядан келгендер көчөдө ээн-эркин жүрүүдөн коркуп калышты. Бир эле жумада ондон ашуун кишинин набыт болгонун уктук. Милициясы издеп жатабыз деген менен алардын аракети тыйылбай койду. Үч күндөн кийин кыргыздардан дагы бир жигитти сабап өлтүрүштү. Мына ушундай имиш кептерден кийин мага асылган келиндердин деми сууй түштү. Экөөнө 25 миң сомдон карматтым да, башка сокур тыйын акчам жок экенин айттым. Тигилер көз жашын көлдөткөн бойдон кала беришти. Дагы жакшы, кыргыздардын башын чогулткан уюм бар экен. Ошолор акча жыйнашып, сөөктөрдү үйгө жөнөткөнгө чоң жардам беришти.
- Сиз азыр биз менен шаар жетекчилигине барып болгон окуяны айтып бересиз, - деди Кубаныч деген жигит. - Чара көрбөсө болбойт. Күн сайын сабап, атүгүл өлтүрүп жатышат. Ошондуктан болгонун болгондой айтыңыз.
Биз шаар жетекчисине кирүү үчүн бир сааттан ашуун күттүк. Акыры бир жигит келип, "жүргүлө, мэрдин орунбасары кабыл алат" деп ээрчитип жөнөдү. Анын ким экени оюмда жок, кирип барсак Андрей экен. Ал мени дароо таанып жылмайып койду. Мен да баш ийкедим. Биздин жигиттер биртоп эле даттанышты. Азыр кыргыздардын көпчүлүгү мыйзамдуу иштеп жатканын, жумуш үчүн уруксат алганын айтышты. Анын баарын Андрей угуп жаткан киши болуп түр көтсөткөнү менен ою башкада экенин бир эле мен баамдап турдум.
- Макул, - деди акырында, - биз аларды сөзсүз жазалайбыз. Бир эле силерди эмес, өзүбүздүн жарандарды да өлтүрүп жатышат. Эгер колго түшсө сөзсүз кабарлайбыз, - деп кабинетинен чыгарганча шашты.
Жигиттерге кошулуп мен да чыгып баратат элем.
- Сиз калыңыз, - деди Андрей, - азыр милициядан кишилер келет. Көргөн-билгениңизди ошолорго айтасыз.
Бул мени тигилерден бөлүп алып калуу амалы экенин дароо сездим.
- Сен кандайча бул ишке аралашып жүрөсүң?
- Мехметтин жумушун жасатам деп ушуну көрдүм.
- Ал бул жөнүндө билдиби?
- Албетте билди, ага өзүм айттым.
- Каза тапкандарга жардам бердиби?
- Сокур тыйын төлөгөн жок. Мени кетип кал деп жыйырма миң берди эле, анын баарын тигилерге бердим. Азыр бир тыйынсыз көчөдө калдым.
- Сендей сулуу кыздар көчөдө калбайт. Мен Мехмет менен өзүм сүйлөшөм. Көңүл ачканда керек болуп, мындайда таштап баса береби. Менин телефонумду жазып ал.
- Билесизби, мен мында акча табамын деп келгем. Акча деп жүрүп көрбөгөнүм көр калды. Биртике тыйын чогултуп үйгө кетсем жакшы болмок. Төрт жылдан бери үч балам, ата-энем дайнымды билбейт.
- Макул, мен сага мыкты жумуш таап берем. Азырынча Нина менен жашап тур.
Урматтуу окурман! "Сапардагы махабат" жакын арада китеп болуп жарык көрмөкчү. Россиядагы кыргыз имигранттарынын турмушуна арналган бул чыгармадагы Гүлзинанын кийинки тагдыры жөнүндө толугу менен китептен окуй алсыздар.
кыргыз тилиндеги гезит "Агым"
email • архив • редакция
Жогорку Кеңештен 193 киши "садага чабылат"
"Кайран Маркстын "акча-товар-акча" деп какшаганы бекер эмес тура"
Жайсаңбаевге окшогондор жайлап кетпесе болду
"Баарыбыз кылмышка шектүү болуп калышыбыз ыктымал"
Чыныгы согуш Сырт айылында болгон
"Премьер-министрден тартып акимдерге чейин окутабыз"
Башкага жеткен куруттан, неге бизди куруткан?
"Үч жүздүн" айтканы эки болбойт
Жаңырган филармония, жаңы чабылган комуздар
"Чарчадым деген сөз, бул - жеңилдим дегендик "
Кыргыздар, кулак салсаңар боло
Кайран тил карьераны эле эмес, капчыкты да кампайтат
Кыргыз эл акыны Анатай Өмүрканов "Агымга"
акыркы кезде жазган жаңы ырларын тартуулады.
Бакыт БУКАЕВ жаштыгы менен коштошту